Swart DA-jeugleier se Twittergesprek lek uit – praag.co.za
Swart DA-jeugleier se Twittergesprek lek uit
Nog 'n skandaal dreig om die DA te verswelg nadat 'n private Twitter gesprek tussen die party se jeugleier, Mbali Ntuli, en 'n vriend van Lindiwe Mazibuko uitgelek het.
In die twiet verwerp Ntuli bewerings dat Mazibuko afgedank is en sê: "Ek is verbaas Lindi [ Mazibuko ] het so lank gehou as wat sy gehou het. Hulle [die wittes] is verskriklik met ons. Elk geval, ek is bly vir haar."
Die twiet bevestig die rassespanning wat dreig om die party te skeur.
Mazibuko het 'n dag na die 7 Mei-verkiesing aangekondig dat sy nie sal terugkeer na die parlement as DA-leier nie want sy wil aan Harvard Universiteit in die VSA gaan studeer.
Maandag het Ntuli gesê sy is bekommerd dat 'n private gesprek uitgelek het van haar vriend se Twitter-rekening.
Sy het die skuld op opposisiepartye gepak wat in hulle rekeninge "ingebreek" het.
"Dit is die ander persoon se rekening. Hy was baie ontsteld daaroor. Ek is nie seker watter regstappe hy gaan neem nie."
Mazibuko se vertrek kom nadat die DA se parlementêre koukusbesluit verlede jaar ten gunste van die Wet op Gelyke Indiensneming gestem het. Die partyleier Helen Zille het daarna teen die besluit gegaan.
Zille het ontken dat sy swart leiers in die party terughou.
Skrywer praagGepubliseer op 27 Mei 2014 17 Junie 2014 Kategorieë Nuus, Suider-AfrikaSleutelwoord DA-jeugleier, Mbali Ntuli, twiet uitgelek, twitter